text: Truede tilfældigt forbipasserende med oversavet jagtgevær
  18 maj 2011 kl. 16.21
  Syd- og Sønderjyllands politi leder efter to personer, som på åben gade truede to andre personer med et oversavet jagtgevær. 
  Politiet betragter det som en særdeles grov hændelse.
  To tilfældige forbipasserende blev i aftes i Sønderborg truet med et oversavet jagtgevær. 
  Gerningsmændene beskrives som en mand på cirka 25 år og en kvinde på cirka 18 år. 
  De efterlod den knallert, de kørte på, og er set flygte til fods fra stedet ind i boligområdet Jørgensgård.
  